Magdeburg. Magdeburg – Germaniyadagi shahar, Saksoniya-Anxalt yerining maʼmuriy markazi. Aholisi 239,4 ming kishi (1998). Magdeburg va avtomobil yoʻllari tuguni, Elba daryosidagi port. Mamlakatning muhim sanoat va savdo-transport markazlaridan. Ogʻir mashinasozlikning yirik markazi. Magdeburgda umumiy mashinasozlik, kimyo, yengil va oziq-ovqat sanoati uchun jihozlar ishlab chiqarish, qishloq xoʻjaligi mashinasozligi, priborsozlik, daryo kemasozligi rivojlangan. Shuningdek, kimyo, kimyofarmatsevtika, oziq-ovqat, tikuvchilik, koʻn-poyabzal sanoati korxonalari mavjud. Magdeburg – mamlakatning madaniy markazlaridan: milliy teatr, Yangi shahar teatri (1876) madaniytarixiy muzey, roman cherkovi (11 – 13-asrlar), gotika sobori (13— 16-asrlar) va boshqa bor. Shahar qoʻlyozmalarda ilk bor 805 yilda tilga olingan. 968-yildan Magdeburg arxiyepiskopligi markazi, Ganzanyant muhim shaharlaridan hisoblanadi. Magdeburg Germaniyaning Saksoniya-Anhalt yerida joylashgan aholi punktidir. Maydoni – 200,95 km2. 231525 nafar aholi istiqomat qiladi (2010). Geografiyasi. Hududi. Magdeburgning hududi kmdir. Dengiz sathidan oʻrtacha m balandlikda joylashgan. Demografiyasi. 2021-yilda Magdeburg aholi soni 237 mingtani tashkil qilgan. XIX asrda sanoatlashtirishning rivoji bilan aholi soni koʻrsatkichi ham oʻsib borgan. 1885-yilda aholi soni 100 ming nafarni tashkil qilgan. Besh yildan keyin bu miqdor ikki baravar oshgan. 1940-yilda aholi soni eng yuqori koʻrsatkichga chiqqan (tahminan, 346,000). Shu yilda shaharda metropoliten qurilishi rejalashtirilgan ammo ikkinchi jahon urushi sababli reja amalga oshmay qolgan. Urushdan keyin, Sharqiy Germaniya tasarrufi ostida Magdeburgning sanoat bazasi, asosan, mashina sanoati sohasi ancha rivojlandi. Shu orqali u Sharqiy Germaniyaning muhim shaharlaridan biri boʻlib qoldi. 1991-yilga kelib, Saksoniya-Anhalt shtatining poytaxtiga aylangan Magdeburgda aholi soni yana oʻsishi kuzatildi. Bu davrga kelib aholi soni 275 mingga yetdi. 2011-yilda aholi 240 mingtani tashkil etgan.